stanford-oval/wikipedia huggingface dataset:
זה הכל בשבילך
הערות שוליים

1 2  זה הכל בשבילך – מילים וביצועים | סנדרסון, דני, 1950- מלחין מחבר מעבד מוזיקלי מבצע | מוזיקה | הספרייה הלאומית, באתר www.nli.org.il
↑  מצעד שירי דני סנדרסון (2009) – פזמונט, באתר pizmonet.co.il
↑   קופה ראשית | ראמזי עבד ראמזי - זה הכל בשבילך, סרטון בערוץ "כאן 11 - תאגיד השידור הישראלי", באתר יוטיוב (אורך: 00:26)
| דני סנדרסון |
| --- | --- | --- |
| אלבומי אולפן | גודל טבעי (1982) • חף מפשע (1984) • חכם על קטנים (1987) • קופץ לשניה (1991) • מת לבכות 2 (1994) • הלא נודע (1997) • תולדות המים (2001) • קונגו בלו (2005) • לא יפריד דבר (2009) • מכאן הדרך (2017) |  |
| אלבומי הופעה | Black&White (2004) |  |
| אוספים ומארזים | הטובים לטיס - נבחרת שירים (1992) • המיטב (2006) • האלבומים המקוריים (2008) |  |
| הרכבים | להקת הנח"ל • כוורת • גזוז • דודה |  |
| שירים | ילד מזדקן (1973) • נתתי לה חיי (1974) • הבלדה על ארי ודרצ'י (1974) • גוליית (1975) • אצל הדודה והדוד (1987) • זה הכל בשבילך (1991) |  |
| הצגות | נתתי לה חיי (2011) |  |
וולאס סטיבנס

| --- | --- |

 לידה:  2 באוקטובר 1879 רדינג, ארצות הברית 
 פטירה:  2 באוגוסט 1955 (בגיל 75) הרטפורד, ארצות הברית 
 מדינה:  ארצות הברית 
 מקום קבורה:  בית הקברות סידר היל 
 מקום לימודים:  בית הספר למשפט של ניו יורק, אוניברסיטת הרווארד 
 שפות היצירה:  אנגלית 
 יצירות בולטות:  The Auroras of Autumn 
 תקופת הפעילות:  מ-1914 
 פרסים והוקרה:  פרס בולינגן (1949)  פרס הספר הלאומי (1955)  פרס הספר הלאומי (1951)  פרס פוליצר לשירה (1955)  מדליית רוברט פרוסט (1951) 
 חתימה:   
 
ווֹלאס סטיבנס (באנגלית: Wallace Stevens)‏ (2 באוקטובר 1879 – 2 באוגוסט 1955), משורר אמריקאי, עורך דין, נולד בעיר רדינג שבפנסילבניה, מבכירי המשוררים האמריקנים במאה ה-20.
ביוגרפיה

סטיבנס נולד ברידינג, פנסילבניה בשנת 1879 למשפחה לותרנית, בנו של עורך דין. סטיבנס למד בהרווארד והיה נטוע היטב בחיי המעשה, וניהל חברת ביטוח גדולה במשך שנים רבות. רוב חייו לא זכתה יצירתו להכרה רשמית. אמנם מבקרי שירה ומשוררים הכירו בכישרונו, אך רק בשנת מותו, 1955, זכה בפרס פוליצר. אוסף שיריו בספרו "הרמוניום", שראה אור ב-1923, נחשב למיטב השירה האמריקנית של המאה ה-20.
כתיבתו ההגותית חותרת אל שחרור מכבלי הקיום האנושי ויש לה זיקה לאוניברסליות. הוא נמנה עם מבשרי המודרניזם בשירה והושפע מאימג'יסטים כעזרא פאונד ומהסימבוליזם הצרפתי.
שיריו הידועים ביותר הם:
Anecdote of the Jar
On the Manner of Addressing Clouds
The Emperor of Ice Cream
The Idea of Order at Key West
Sunday Morning
Thirteen Ways of Looking at a Blackbird
עיקר יצירתו חוברה כאשר היה מבוגר יחסית. הוא פרסם שירים לראשונה בגיל 35, ומיטב שירתו חוברה לאחר שמלאו לו 50 שנה. המבקר הספרותי האמריקני הרולד בלום כינה אותו "המשורר הטוב ביותר בתקופתו".
ספריו בעברית

האיש עם הגיטרה הכחולה ושירים אחרים, תרגום: טובה רוזן, כתר 1985, הוצאה שנייה 2022
מטפיזיקון באפלה : מבחר שירים, תרגום: עמוס אדלהייט. עמדה חדשה, 2014.
אדאגיה, תרגום: יהודה ויזן. דחק, סדרת דרש לכתבי מופת בפואטיקה ואסתטיקה, 2022.
לקריאה נוספת

קערה חתול ומקל-מטאטא - מחזה. (מאנגלית: יהודה ויזן), דחק - כתב עת לספרות טובה, כרך ב' 2012
שלוש מסות על שירה (מאנגלית: ערן הדס), "דחק" - כתב עת לספרות טובה, כרך ד' 2014
מתוך הפרש האציל וצלילן של המילים (מאנגלית: ישראל ברמה), 'דחק - כתב עת לספרות טובה', כרך ט', 2018.
הערות שוליים

↑   רן יגיל, "האיש עם הגיטרה הכחולה": ואלאס סטיבנס, פיקאסו של השירה, באתר הארץ, 10 בפברואר 2022
| --- | --- |
בקרת זהויות :  NLI: 987007268672005171  PLWABN: 9810565738405606  BIBSYS: 90052501  BNE: XX1719638  BnF: cb12034708q (data)  CANTIC: a11291497  CiNii: DA01305998  GND: 118618032  ICCU: CFIV017213  ISNI: 0000 0001 2135 6266  LCCN: n79086767  LNB: 000077284  MusicBrainz: 1975f7c4-0ea4-4f9d-8f9d-95e52eac4995  NDL: 00457687  NKC: jn19990008247  NLA: 35524199  NLG: 68830  NLK: KAC201423908  NSK: 000012229  NTA: 069497222  RERO: 02-A003864319  SELIBR: 206868  SNAC: w6bv7gcx  SUDOC: 028529103  Trove: 983949  ULAN: 500250409  VcBA: 495/237690  VIAF: 61562486   WorldCat (עם VIAF): 61562486
העתיד הוא פראי

| --- | --- |
 סוגה:  סרט תיעודי, מדע ספקולטיבי
 יוצרים:  גון אדמס, חברת BBC
 שחקנים:  Christian Rodska  Bruce Haynes Tiffney 
 ארץ מקור:  בריטניה
 שפות:  אנגלית 
 מספר עונות:  1 
 מספר פרקים:  13 
 הפקה
 מוזיקה:  ניקולאס הופר 
 אורך פרק:  20-25 דקות
 שידור
 רשת שידור:  נשיונל ג'יאוגרפיק Wild
 תקופת שידור מקורית:  2 באפריל 2002 – 25 ביוני 2002 
 קישורים חיצוניים
 www.thefutureiswild.com
 דף התוכנית ב-IMDb
 
העתיד הוא פראי (באנגלית: The Future Is Wild) היא סדרת טלוויזיה תיעודית מסוגת מדע ספקולטיבי משנת 2002, ששודרה בערוץ נשיונל ג'יאוגרפיק ועוסקת בהערכות אודות בעלי החיים שיחיו על פני כדור-הארץ בעתיד, בשלוש תקופות זמן עיקריות: בעוד 5 מיליון שנים, בעוד 100 מיליון שנים ובעוד 200 מיליון שנים, כאשר בני האדם לא יחיו עוד בכדור הארץ. הסדרה מבוססת על מחקרים וראיונות עם חוקרים.
בעלי החיים המתוארים בסדרה > בעוד 5 מיליון שנים > המדבר הצפון אמריקאי

ספינק - שליו קטן החי מתחת לאדמה, דומה מאוד למכרסם. מזונם של הגב-נקיש והדיטגלינאר.
גב-נקיש מדברי - מכרסם שנראה כמו פנגולין. לעומת הגב-נקיש האמזוני יש לו שערות ולא קשקשים וראש דמוי יונק.
דיטגלינאר - עטלף גדול אשר אביו הקדמון הוא הערפד, בעל מוטת כנפיים של 1.3 מטר. נוהג לנוח במערות ביום.
בעלי החיים המתוארים בסדרה > בעוד 5 מיליון שנים > אגן הים התיכון

גרייקן - יונק קטן וטורף אורב וקרוב משפחה של דלק האורנים. טורף את הקרייפטיל והסקרופה.
קרייפטיל - לטאה אשר דומה לחרדון הצווארון ורצה על 2 באדמת המלח. בעלת צווארון ולשון ארוכה לאכילת זבובים.
סקרופה - סוג של חזיר בר, אורכו 70 ס"מ.
בעלי החיים המתוארים בסדרה > בעוד 5 מיליון שנים > ערבות האמזונס

בבוקרי - קוף אשר חי בלהקות על גבי עצים. הוא מכין רשתות בצורת כדורים כדי לתפוס דגים למאכל. אבותיו הקדומוניים הם קופי האואקרי.
גב-נקיש אמזוני - מכרסם אגוטי שנראה כמו פנגולין בעל זנב קצר. ראשו מזכיר זוחל ויש לו קשקשים. אוכל ביצים.
קרקאטלן - עוף גדול וטורף בעל זרועות וחוסר יכולת תעופה צאצא של הקרקרה. הוא מאותת לחברי הלהקה בעזרת הנוצות הארוכות על ראשו. אוכל את הבבוקרי.
בעלי החיים המתוארים בסדרה > בעוד 5 מיליון שנים > הקרח הצפון אירופאי

שעיראש - יונק קרוב של המרמיטה, הוא גדול ובעל פרווה עבה. חי בעדרים ונוהג להתקבץ בעת סכנה. מזונו של סמור השלג.
סמור שלג - טורף גדול בעל פרווה עבה אשר יש לו ניבים ארוכים. אוכל את השעיראש והסולייתן.
סולייתן - עוף סולה שדומה ללווייתן או כלב ים. בעל גוף של כלב ים וראש סולה צפונית עם מקור ארוך. מקיא על אויביו להגנה.
בעלי החיים המתוארים בסדרה > בעוד 100 מיליון שנים > המישור האוסטרל-יפני הגדול

רוחפן כחול גדול - ציפור עגור גדולה וכחולה בעלת כנפיים נוספות על רגליה ובאוזניה.
עכביש כסף - עכביש כסוף אשר אורג רשת חזקה שמגדל ואז טורף פוגלים. ילדיו עפים מהקן על ידי מעוף על זרע במבוק מנוצה דמוי סביון.
פוגל - היונק האחרון בן סדרה עתידית דמוי-מכרסם קטן שחי בהרי המישור הגדול. אוכל זרעי במבוק מנוצה ומשמש טרף לעכביש הכסף.
בעלי החיים המתוארים בסדרה > בעוד 100 מיליון שנים > הביצה המפרץ בנגלית

ביצון - תמנון שפיתח יכולת לעלות על פני היבשה ויכולת הסוואה או התחבאות בצמחים מטורפיו. בצעירותו גדל בתוך צמח בתוכו יש חיידקים ארסיים שארסו נוצר מהם.
צבתון - צב עם שריון שבור שהוא היצור היבשתי הגדול ביותר מעולם בכדור הארץ. שוקל 120 טון.
דג מארב - שפמנון גדול בעל עמוד שדרה הכולל מטען חשמלי של 1000 וולט. מזונו הוא הביצון.
בעלי החיים המתוארים בסדרה > בעוד 100 מיליון שנים > היער האנטארקטי

בזירית - צאצא גדול של הצרעה. ניזון מציפורים שבהם מאכיל את צאצאיו.
חיפושית פרח - חיפושית שמתקבצת בקבוצה של 4 חיפושיות ותוקפת ציפורים למאכל בהתחזות לפרח.
ציפור רתחנית - ציפור שיורקת חומצה מחורים באפה. מזונה העיקרי כמו של שאר הציפורים הוא צוף.
ציפור רתחנית מזויפת - ציפור הדומה לציפור רתחנית, אך אינה תוקפנית כמוה.
ציפור רטט - מין סגול ומהיר של הציפור המזויפת. כל הציפורים הם קרובות של האלבטרוס.
בעלי החיים המתוארים בסדרה > בעוד 100 מיליון שנים > הים הרדוד

פנטום הים - מדוזה גדולה שדומה לשלפוחן מצוי וצפה על פני הים. בתוך זרועותיה יש עכבישים קטנים. היא לוכדת גולשי שונית צעירים.
גולש שונית - חשופית שחיינית שמפרה אבקנים של היצור דמוי-האלמוג אדומיות ואוכלת את זרועותיה של פנטום הים.
עכביש הים - לעכביש הים ולפנטום הים יש קשר הדדיות: העכביש שומר על פנטום הים מפני גולש השונית, ופנטום הים מספקת לעכביש הים מזון.
בעלי החיים המתוארים בסדרה > בעוד 200 מיליון שנים > המדבר המרכזי

טרה בייט - טרמיט שחי בבנייני חול עם חלונות. מחולק לארבעה סוגים: טרה בייט לוחם, טרה בייט מוביל, טרה בייט נושא מים וטרה בייט חופר. ללוחם ולחופר יש יכולת יריית חומצה דביקה. הם מגדלים בבתים פטריות מיוחדות.
תולעת גינה - תולעת עם עלים עליה המבצעים פוטוסינתזה. בסכנה היא צוללת למערות שבמים. היא המזון העיקרי של הטרה בייט ושל הרצוען החלקלק.
רצוען חלקלק - תולעת מסדרה עתידית שחיה במעשנות חיידקים, בתוך מי התהום. בעלת פה כפול (פה בתוך פה) איתו היא אוכלת את תולעת הגינה ותולעי מים אחרות שחלקם יכולים לבלבלו על ידי השפרצת דיו כמו דיונון.
בעלי החיים המתוארים בסדרה > בעוד 200 מיליון שנים > מדבר צל הגשם

במבלביטל - חיפושית קטנה דמוית-זבוב עם 4 מחושי נוצה שניזונה מנבלות ופרחי צמחים טורפים.
תולעת גרים - תולעת קטנה. חבורה גדולה של תולעי גרים מסוגלת לטרוף פרה שלמה בקצב מהיר מאוד והם גם גדלים מהר מאוד. הם נולדים בגוף של במבלביטל ומחכים שהוא יגיע לפגר של דג-עף אוקיינוס ואז הם חותכות את בטן הבמבלביטל וחיים בתוך הפגר של הדג.
קפצן מדבר - חילזון בעל רגל אחת, בעזרתה הוא קופץ במדבר. מזונו של צמח טורף קוצני שותה דם, אשר קבור בחול וטומן מלכודת לקפצן.
בעלי החיים המתוארים בסדרה > בעוד 200 מיליון שנים > היער הצפוני

מגה-דיון - דיונון ענק דמוי-פיל. עם 8 רגלי פיל ושריון אך מוח קטן מאוד. אוכל צמחים, ריריות ודיובונים קטנים. הוא בעל שק-קול כחול בראשו להבעת רגש, איתו הוא גם יכול לירוק דברים לא אכילים.
דיובון - דיונון קטן וחברתי שאוכל פירות ודג-עפים. גמיש ובעל יכולות קפיצה והתנדנדות בין עצים. הוא יכול להיות היצור שיקים ציוויליזציה אחרי האנושות. מזונו של המגה-דיון. הדיונונים של היער התפתחו מהביצון של הביצה הבנגלית לפני 100 מיליון שנה מתקופתם. עצי היער הם עצי מחטניים מזנים עתידיים.
דג-עף יערי - דג בעל כנפי ציפור שתלוי כמו עטלף. ניזון מחרקים. אויביו הם הדיובון ורירית שחיה על עצים.
בעלי החיים המתוארים בסדרה > בעוד 200 מיליון שנים > האוקיינוס הגלובלי

שחיין כסף - סרטן דמוי-דג ששייך לסרטנים שמחליפים את תפקיד הדגים בים. הוא ניזון מפלאנקטון.
דיונון קשת - דיונון זוהר באורך 20 מ', אשר ניזון מדג-עף.
דג-עף אוקיינוס - דג בקלה בעל כנפיים ופה כפול (מקור מבחוץ ופה בעל ניבים מבפנים). ניזון מסרטני העתיד כמו שחיין הכסף.
כריש אופט - כריש מצולות זוהר וקרוב של הפטישן. ניזון בלהקות מדיונון הקשת וקוטלו על ידי התקפות חשמל. אורכו 4 מ'.
חללית הזמן

בהקשר לסדרה זו, יצאה גם סדרת ילדים בשם "חללית הזמן", המציגה חלק מהיצורים במסעם של הדמויות סיג'יי, לואיס, איתן ואמילי עם דיובי הדיובון, הנוסעים בחללית זמן כדי להציל את האנושות. הסדרה משודרת בערוץ לוגי.
השומרונים בהלכה

בהלכה נקבע לשומרונים, המכונים בספרות חז"ל בשם כותים, מעמד מיוחד, שכן לפי המקרא וספרות חז"ל הם צאצאי עם שהתגייר אך לא זנח את דתו האלילית, ולאחר דורות הורחק מהיהדות.
השומרונים בספרות חז"ל

מדרש תנחומא לפרשת וישב מתאר את האירועים כך:
כשגלו ישראל משומרון, שלח סנחריב את עבדיו והושיבן בשומרון להעלות מס למלכות. שלח הקב"ה בהן את האריות שנאמר "ויהי בתחלת שבתם שם לא יראו את ה' וישלח ה' בהם את האריות" "שלחו" ואמרו לו: "הגוים אשר הגלית וגו'" ואז "וישלח בם את האריות והנם ממיתים אותם וגו'".
שלח:"וקרא לכל זקני ישראל" אמר להם סנחריב: כל השנים שהייתם בארצכם לא שכלה אתכם חית השדה ומה עסקה עכשיו. אמרו: נאמר לו דבר אחד (דבר של עצה), (אולי) לו ישיב אותנו לארצנו. אמרו לו: "הארץ אינה מקבלת עכו"ם שאינו עוסק בתורה ולא נימול". אמר להן: תנו לי שנים מכם (מורה הוראה) שילכו לשם וילמדו אותם. ודבר המלך אין להשיב, מיד שלחו לשם את ר' דוסתאי בר ינאי ואת רבי סבייא ולמדו אותם בכתב ס"ת נוטריקון ובוכין, ואעפ"כ את ה' היו יראים ואת אלהיהם היו עובדים.
על פי חז"ל, בימי עזרא ונחמיה באו השומרונים להילחם עם ישראל ורצו להרוג את נחמיה. כתוצאה נעצרה הקמת בית המקדש. זרובבל ועזרא גזרו עליהם חרם חמור:
שלא יאכל אדם מישראל פת כותי, מכאן אמרו האוכל פת כותי כאוכל בשר חזיר.
ואל יתגייר כותי בישראל.
ואל יהא להם חלק בתחיית המתים.
וכתבו וחתמו ושלחו את החרם לכל ישראל שבבבל והם הוסיפו עליהם חרם על חרם והמלך כורש קבע עליהם חרם עולם.
כמו כן על פי חז"ל ניסו השומרונים לשבש את קביעת ראש החודש על ידי הסנהדרין על ידי הדלקת משואות ביום הלא נכון.
בהמשך השנים, השומרונים מוזכרים כשומרי חלק מהמצוות. והיו מצוות "שהחזיקו בהם יותר מישראל"
חרם על הכותים על ידי עזרא הסופר וזרובבל

בפרקי דרבי אליעזר - "חורב" פרק לח מובא על חרם שקיבצו את כל עם ישראל בתוך  בית המקדש עם שלוש מאות כהנים, ושלוש מאות שופרות, ושלוש מאות ספרי תורה ונידו את הכותים בשם המפורש:
הכותיים אינן נחשבים לגוי משבעים לשונות אלא מיתר חמשה גוים שנ' ויבא מלך אשור וכו', ר' יוסי אומ' הוסיף עליהם עוד ארבעה גוים וכלם גם הם, שנ' דיינייא ואפרסתרא וכ', וכשגלו ישראל ממקומם משומרון לבבל שלח המלך עבדיו והושיבו אותם בשומרון להעלות מס למלכות, מה עשה הב"ה שלח בהם את האריות והיו הורגים בהם, שלחו ואמרו למלך בבל אדוננו המלך הארץ ששלחנו עליה אינה מקבלת אותנו כי נשארנו מעט מהרבה, שלח המלך וקרא לכל זקני ישראל ואמ' להם כל השנים הללו שהייתם בארצכם לא שכלה אתכם חיית השדה ועכשו אינה מקבלת אתכם, אמרו לו דבר של עצה אולי ישיב אותם לארצם, אמרו לו אדננו המלך הארץ ההיא אינה מקבלת גוי שאינו נמול, אמ' להם תנו שנים מכם וילכו וילמדו תורה, ודבר המלך אין להשיב, ושלחו וקראו את ר' דוסתאי ואת ר' ינאי ומלו אותם והיו מלמדים אותם תורה שבכתב נוטריקון ובוכים, והגוים האלה היו הולכים בחוקות התורה ובחוקות אלהיהם את ה' היו יראים ואלהיהן היו עובדין, עלה עזרא מבבל וזרובבל בן שאלתיאל ויהושע בן יהוצדק והתחילו בונים בהיכל, שנ' באדין זרובבל בן שאלתיאל וכו' ובאו עליהם השומרונים למלחמה מאה ושמונים אלף, וכי שומרונים היו והלא כותיים היו, אלא על שם עיר שומרון נקראו שומרונים, ועוד שבקשו להרוג נחמיה שנ' לכה ונודעה יחדו, ועוד שבקשו לבטל מלאכת שמים שתי שנים והייתה בטלה עד שנת היובל, מה עשה עזרא וזרובבל בן שאלתיאל ויהושע בן יהוצדק קבצו כל ישראל אל היכל ה' והביאו שלש מאות כהנים ושלש מאות שופורות ושלש מאות ספרי תורות והיו תוקעים בהם והלויים משוררין ומזמרין ומנדין את הכותיים בסוד שם המפורש בכתב הנכתב על הלוחות ובחרם בית דין העליון ובחרם בית דין התחתון שלא יאכל אדם פת כותיים עד עולם מכאן אמרו כל האוכל בשר משחיטת כותי כאילו אוכל בשר חזיר, ואל יתגייר אדם כותי ישראל ואין להם חלק בתחיית המתים, שנ' לא לכם ולנו לא בעה"ז ולא בעה"ב, ועוד שלא יהיה להם חלק ונחלה בירושלם, שנ' ולכם אין חלק וצדקה וזיכרון בירושלם, ושלחו החרם אצל ישראל, ועוד הוסיפו עליהם חרם על חרם, והמלך כורש קבע עליהם חרם עולם, שנ' ואלהא די שכן שמיא תמן.
דעת המפרשים

רש"י כתב שהשומרונים לא התכוונו לקבל אמונה ומצוות כיהודים, אלא קיבלו תורה ומצוות לפי הדרכת כהן לעבודה זרה, יהודי מגולת אשור שהוא עצמו עובד עבודה זרה. מכאן שכאשר הם התגיירו הם קבלו את היהדות בדעה שהוא בשיתוף עם עבודה זרה ואין זו קבלת מצוות גמורה. אשר לאמור בתוספות ש"כותים גרי אמת הם" - מסתבר כי הם הוצרכו לעבור פעם נוספת גיור מחודש עם קבלת מצוות בלב שלם, ורק מכח הגיור הנוסף הם מוגדרים גרי אמת.
רש"י בקידושין פירש: "גרי אריות - והרי הם כשאר עובדי כוכבים שנשאו בנות ישראל". וכן פירש במסכת סנהדרין שהם כגויים גמורים.
הסיבה שאין השומרונים נחשבים כגרים לדעת התוספות במסכת יבמות: משום שלא נתגיירו לגמרי. ומי שסבר כי היו "גרי אמת" נאמר: "התגיירו תחילה ואחר כך הרשיעו.
הרמב"ם הזכיר את הכותים במספר מקומות. בפירוש המשניות למסכת ברכות, הוא אומר: "בתחילה האמינו שהם מדקדקים במצוות אחדות יותר מישראל. עד שחקרו חכמים אחריהם ומצאום מקדשים את הר גריזים. וכחקרו על סיבת הדבר, מצאו להם דמות יונה, ואז הורידום במעלת גויים גמורים לכל דבריהם. וכל מה שתמצא מהמשנה מענייני הכותים שמראה שהם מעולים מהגויים וגרועים מישראל כגון אמרם מזמנים עם הכותי וכותי המברך וזולתם, כל זה קודם שבדקו אחריהם. אבל משבדקו אחריהם ומצאו כמו שאמרנו, הרי הם גרועים מן הגויים מאוד .
כלומר, מהרמב"ם משתמע שלא התגיירו מחדש אלא שבהדרגה ובמשך הזמן למדו את התורה, וגם אז לא קיימו הכל כי נשתבשו פירושיהם בה.
פירושים מהעת החדשה

הרב אברהם יצחק הכהן קוק כתב שייתכן שהכותים אמרו בפירוש בשעת קבלת הגירות שהם משתפים שם ה' עם אלוהיהם ועל כן אינם גרי אמת והוצרכו לגיור נוסף.
הרב הראשי לישראל, הרב יצחק אייזיק הלוי הרצוג, כתב כי ביחיד אין אומרים הוכיח סופו את תחילתו, כי שמא בתחילה כוונתו הייתה לשם שמים ואחר כך חזר בו. אבל, כשאומה שלמה באה להתגייר, והתברר אחר כך שכולה עובדת עבודה זרה, אין זה מקרה אלא בוודאי הכל תוכנן מלכתחילה. ויש לפנינו אומדנא דמוכח שכולם מלכתחילה לא התכוונו לשם שמים.
לקריאה נוספת

הרב צבי ליפשיץ, מעמד הכותים וגרותם מתוך המאמר "ביטול גיור כשקבלת המצוות פגומה", תחומין י"ט, תשנ"ט.
הרב אברהם שרמן, "מקור איסורם של הקראים הוא באיסורם של הכותים" מתוך המאמר "היתר נישואין לביתו של קראי", תחומין י"ט, תשנ"ט.
הרב צבי ליפשיץ, מעמד הכותים וקבלת מצוות חלקית בגיורת, תחומין כ', תש"ס.
הרב יועזר אריאל, הערות על הדעה שהגירות בטלה למפרע" מתוך המאמר "ביטול גירות למפרע", תחומין כ', תש"ס.
הערות שוליים

↑  שם, כ"ג
↑  שם, מ"א
↑  מלכים ב יז
↑  תלמוד בבלי, מסכת ביצה, דף ד', עמוד ב'
↑  מסכת קידושין ע"ה, א'
↑  ספר מלכים ב', פרק י"ז, פסוק ל"ד
↑  שונה מהגישה במדרש תנחומא שהמורים היו תלמידי חכמים
↑  תלמוד בבלי, מסכת סנהדרין, דף פ"ה, עמוד ב'
↑  תלמוד בבלי, מסכת יבמות, דף כ"ד, עמוד ב', ד"ה "הלכה"
↑  ח', ה'
↑  בספרו דעת כהן סימן קנ"ג
↑  פסקים וכתבים יו"ד סימן ק' עמוד ש"מ
↑  הדגש לא במקור
| השומרונים |
| --- | --- | --- |
| כללי | שומרונים • הדת השומרונית • הר גריזים • היתבין בשמרין |  |
| היסטוריה | מקדש השומרונים בהר גריזים • מרידות השומרונים • מוזיאון השומרונים - גריזים |  |
| לשון | אלפבית שומרוני • עברית שומרונית • ארמית שומרונית • ניקוד שומרוני |  |
| חיבורים | נוסח שומרון (ספר אבישע, התרגום השומרוני) • תיבת מרקה • אסאטיר • ספר יהושע השומרוני • תולידה • קמעות שומרוניים |  |
| דת | הכהן הגדול השומרוני • לוח השנה השומרוני |  |
| דמויות ידועות | בבא רבה • אבו אל-חסן מצור • יוליאנוס בן צבר • אברהם בן יעקב הדנפי • אהרן בן מניר • מלתקי • סנבלט • שמעון הקוסם • אבו אל-פתח |  |
| התייחסות בדתות אחרות | השומרונים בהלכה • השומרוני הטוב |  |
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
חיים אדן

| --- | --- |

 לידה:  2 בפברואר 1965 (בן 59) 
 מדינה:  ישראל 
 מקום לימודים:  תלמה ילין 
 
חיים אדן (נולד ב-2 בפברואר 1965) הוא מדבב ובמאי דיבוב ישראלי ומקים אולפן הדיבוב וידאופילם אינטרנשיונל.
היה במאי דיבוב בסדרות: "אווטאר: כשף האוויר האחרון", "טקי הטרקטור", "בלינקי ביל", "על מה ולמה", "בראם", "ללכת עם דינוזאורים", "ההרפתקה הגדולה", "מאחורי הדגלים", "אני חיה", "רוץ דייגו רוץ", "עיר הקטרים", "מגלים עם דורה", "יוצאים לטיול עם חתול תעלול", "אומי זומי" ו"החיות שלנו".
אדן גם דיבב דמויות שונות בסדרה אקס-מן, דיבב קולות רקע ב"מפלצת של מלון" וב"סיפורי נרניה: המסע בדורך השחר", ודיבב את רקס בסרט "כלבים נגד חתולים: נקמתה של קיטי".
וסט ג'ט

בואינג 737-800
בואינג 767-300ER של החברה
וסט ג'ט (באנגלית: WestJet) היא חברת תעופה לטיסות חסך קנדית המפעילה רשת של טיסות פנים וטיסות בינלאומיות ליעדים בארצות הברית, מקסיקו, האיים הקריבים ואירופה. החברה היא חברת התעופה השנייה בגודלה בקנדה (אחרי אייר קנדה), כשהיא מטיסה בממוצע 66,000 נוסעים בכ-777 טיסות ליום. בשנת 2017 הטיסה החברה מעל ל-24 מיליון נוסעים.
היסטוריה

החברה נוסדה בשנת 1996 כשלרשותה 3 מטוסי בואינג 737-200 משומשים. לאחר תקופת זמן החליפה החברה את המנכ"ל והציעה לציבור לקנות חלק מן החברה ב-10$ למנייה.
בעקבות שינוי שחל בתעופה האזרחית בקנדה הרחיבה את החברה את יעדיה לכל רוחבה של קנדה, ומאוחר יותר גם לארצות הברית, מקסיקו והאיים הקריבים.
בשנת 2006 האשימה אייר קנדה את וסט ג'ט בריגול תעשייתי, החברה הודתה ושילמה לאייר קנדה פיצוי בגובה חמישה וחצי מיליון דולר קנדי.
בשנת 2013 פתחה החברה קו טרנס אטלנטי ראשון בין סנט ג'ונס לדבלין.
צי המטוסים

צי המטוסים של החברה, נכון לדצמבר 2020:
| כלי טיס | בצי | בהזמנה | נוסעים> J | נוסעים> W | נוסעים> Y | נוסעים> סה"כ | הערות |
| --- | --- | --- | --- | --- | --- | --- | --- |
| בואינג 737-600 | 13 | — | — | 12 | 101 | 113 |  |
| בואינג 737-700 | 54 | — | — | 12 | 122 | 134 |  |
| בואינג 737-800 | 42 | — | — | 12 | 156 | 168 |  |
| בואינג 737-7MAX | — | 22 | — | 12 | 134 | 146 | קבלת ההזמנה החל משנת 2019 |
| בואינג 737-8MAX | 11 | 11 | — | 12 | 162 | 174 | קבלת ההזמנה החל משנת 2021 |
| בואינג 737-10MAX | — | 12 | טרם נקבע | טרם נקבע | טרם נקבע | טרם נקבע | קבלת ההזמנה החל משנת 2022 |
| בואינג 767-300ER | 4 | — | — | 24 | 238 | 262 |  |
| בואינג 787-9 | 6 | 4 | 16 | 28 | 276 | 320 | אופציה ל-10 נוספים |
| סה"כ | 125 | 54 |  |  |  |  |  |
השירות במטוס

בכל מטוסי הבואינג של החברה הותקנו מסכים אישיים לצפייה בתשלום בטלוויזיה בשידורים חיים של החברות: Global TV, CTV, CBS, Citytv, Treehouse TV, ABC, NBC, CBC, TSN. 
בכל מטוסי החברה פועלת התוכנית "קנה במטוס", המאפשרת לנוסעים לקנות אוכל, שתייה ומשקאות אלכוהול.
הערות שוליים

↑  fleet "2017 westjet annual report". {{cite web}}: Check |url= value (עזרה)(הקישור אינו פעיל)
↑  fleet "2017 westjet annual report". {{cite web}}: Check |url= value (עזרה)(הקישור אינו פעיל)
חיים אריאב

חיים אריאב (13 באוגוסט 1895 – 16 ביוני 1957) היה איש ציבור ישראלי. בין תפקידיו הבולטים מזכ"ל הסוכנות היהודית, מזכיר התאחדות האיכרים וחבר הכנסת.
ביוגרפיה

נולד בשם חיים קרופסקי בשנת 1895 בעיר לִידה שברוסיה הלבנה, אז בתחום המושב היהודי של האימפריה הרוסית. בצעירותו למד בחדר ובבית ספר עממי רוסי. בשנת 1912 עלה לארץ ישראל וסיים את לימודיו בגימנסיה "הרצליה".
בסיום לימודיו התנדב אריאב לצבא האימפריה העות'מאנית, והוכשר מטעמו בקושטא לקצונה. בשירותו הפעיל שירת כמורה בבית ספר צבאי בדמשק. בעקבות חשיפתה של מחתרת ניל"י נאסר. לאחר שחרורו הוחזר לשמש מתורגמן בחזית הקווקזית.
בשנת 1919 החל לעבוד בוועד הצירים, וכעבור זמן התמנה למזכיר הוועד.
בשנת 1921 החל ללמוד משפטים בבית הספר המנדטורי למשפטים בירושלים. סיים את למודיו בשנת 1925, והוסמך לעריכת דין.
בשנים 1929–1931 שימש מזכיר כללי של הסוכנות היהודית בירושלים, ולאחר מכן, עד שנת 1951 כיהן כמזכיר התאחדות האיכרים, ובחלק מהזמן גם כמזכיר ארגון הפרדסנים. בשנת 1931 היה מעורב בהקמתה של קופת חולים עממית. כן היה אריאב מנהל חבר המועצות המקומיות.
בשנת 1934 עזר ביסוד אוצר האכרים למשכנתאות, וביסוד בית הספר התיכון החקלאי פרדס חנה.
לאורך השנים היה אריאב מעורב פוליטית בתנועת הציונים הכלליים, נבחר לוועד הפועל של ברית הציונים הכלליים וליושב ראש המחלקה המוניציפלית של "האיחוד האזרחי". כמו כן היה בין מייסדי עיתון "הבוקר" וחבר הנהלה במערכת העיתון.
בשנת 1951 נבחר מטעם המפלגה לכנסת השנייה. כהונתו נמשכה גם בכנסת השלישית, עד לפטירתו ביוני 1957. במהלך תקופת כהונתו כיהן כחבר ועדת הכספים, ועדת הפנים וועדת חוקה, חוק ומשפט. בכנסת השלישית כיהן כסגן יושב ראש הכנסת.
אריאב נפטר ב-16 ביוני 1957 ונקבר בבית הקברות נחלת יצחק.
הערות שוליים

↑  משלחת הפרדסנים לפני הנציב, הארץ, 26 בינואר 1940
↑  ה. רובין, חבר המועצות המקומיות מכשיר הריאקציה, משמר, 13 בנובמבר 1947
↑  אסיפה חגיגית לפתיחת בנק האכרים, דואר היום, 11 באוקטובר 1934
למען בנק האיכרים, דואר היום, 25 בדצמבר 1934
↑  חיים אריאב - בן חמישים, הַבֹּקֶר, 5 בספטמבר 1945
↑  חברי הכנסת השלישית, הארץ, 4 באוגוסט 1955
↑  חיים אריאב למנוחות, דבר, 18 ביוני 1957
↑  י. רוקח ייבחר סגן יר"ר הכנסת, הארץ, 23 ביולי 1957
↑  חיים אריאב באתר GRAVEZ
חם קר

חם קר הוא משחק ילדים בו אחד המשתתפים מחביא חפץ והאחר מנסה למוצאו באמצעות רמזים מהמחביא.
במשחק זה אחד המשתתפים הוא המחביא והאחר או האחרים הם מחפשים; ניתן להתחלף בתפקידים לסירוגין. המחביא מסתיר חפץ, ונותן למחפשים רמזים באשר למיקומו של החפץ באמצעות מילים המתארות מידות חום ושינויים בהן, על פי קרבתם של המחפשים לחפץ. המילים הבסיסיות המשמשות כרמזים הן חם או קר, ויש המוסיפים מילים המתארות דרגות חום נוספות, כגון קפוא, לוהט, שורף, מתחמם, מתקרר, פושר, חמים, קריר. כאשר מתקרבים לנקודה, קצב הדיבור לרוב הופך מהיר יותר וההתלהבות עולה. כאשר המחפש מוצא את החפץ עשוי המחביא להכריז: אש.
ניתן לשחק את המשחק גם ללא החבאת חפץ. אחד המשתתפים בוחר בדמיונו את אחד החפצים בחדר ועליו להכווין את שאר המשתתפים לחפץ הנבחר.
חוטוניים

| חוטוניים |
| --- | --- |
  למעלה Trichonotus setigerus למטה Trichonotus filamentosus
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-אצטגנון
משפחה:: חוטוניים
סוג:: חוטון
שם מדעי
 Trichonotus ‏בלוך ושניידר, 1801

חוּטוֹנִיִּים (שם מדעי: Trichonotidae) הם משפחת דגים מסדרת הדקראים ובתוכה סוג יחיד - חוּטוֹן (Trichonotus) בו 10 מינים החיים בימים טרופיים רדודים ברחבי האזור האינדו-פסיפי. דגים אלה הם קרובי משפחה של הצלופחוליים ודומים להם.
אורכם של החוטוניים 10–20 סנטימטרים וגופם דק ומפותל באופן המזכיר חוט ומכאן שמם. יש להם סנפירים קטנים ודקים, גופים צבועים ומנוקדים וראשים מוארכים בעלי עיניים גדולות ולסתות ארוכות עם שפתיים בולטות. לזכרים יש כמה קרני סנפיר בולטות מאחורי עורפם הניצבות מעל הגוף.
הזכרים נמצאים בקרבת הרמון של נקבות והם מצויים בקרבת הקרקעית, שוכבים רוב זמנם. לעיתים הם עולים להיזון מזואופלנקטון ושוחים עד 3 מטרים מעל הקרקעית. הם לא מתרחקים לעולם מהחול הקרקעי.
מינים

Trichonotus arabicus
Trichonotus blochii
Trichonotus cyclograptus
Trichonotus elegans
Trichonotus filamentosus
Trichonotus halstead
Trichonotus marleyi
חוּטוֹן נִיקִי (Trichonotus nikii)
Trichonotus setiger
Trichonotus somaliensis
חיזור
ראו גם

מצגי זירה
גינוני חיזור
וסט דוכובני

| --- | --- |
אין תמונה חופשית
 לידה:  24 באפריל 1999 (בת 25) לוס אנג'לס, קליפורניה, ארצות הברית 
 שם לידה:  Madelaine West Duchovny 
 מדינה:  ארצות הברית 
 פרופיל ב-IMDb
 
מדליין וסט דוכובני (באנגלית: Madelaine West Duchovny נולדה ב-24 באפריל 1999), היא שחקנית אמריקאית ממוצא יהודי.
ביוגרפיה

היא בתם של השחקנים דייוויד דוכובני וטיאה ליאוני, יש לה אח בשם קיד מילר.